C 493/16
FI
Euroopan unionin virallinen lehti
27.12.2022
Tiistai 7. kesäkuuta 2022
suvereniteettia että niiden täysivaltaisia oikeuksia; ilmaisee täyden solidaarisuutensa Kreikalle ja Kyproksen tasavallalle; vahvistaa, että Kyproksen tasavallalla on oikeus tehdä kahdenvälisiä sopimuksia talousvyöhykkeellään sekä etsiä ja hyödyntää luonnonvarojaan kansainvälisen oikeuden mukaisesti; pitää valitettavana, että Turkin kansalliskokouksen Kreikalle vuonna 1995 osoittamaa ”casus belli” -vaatimusta ei ole vielä kumottu; pitää myönteisenä Kreikan ja Turkin välisen tunnustelevan neuvottelukierroksen jatkamista, jossa pyritään käsittelemään mannerjalustan ja talousvyöhykkeen rajaamista kansainvälisen oikeuden mukaisesti; kehottaa jälleen Turkin hallitusta allekirjoittamaan ja ratifioimaan YK:n merioikeusyleissopimuksen, joka on osa EU:n säännöstöä; tukee tältä osin Kyproksen tasavallan hallituksen Turkille esittämää kutsua neuvotella vilpittömässä mielessä maiden rannikkojen välisistä merirajoista tai turvautua kansainväliseen tuomioistuimeen, ja kehottaa Turkkia hyväksymään Kyproksen kutsun; pitää myönteisenä Turkin panosta kaasunsaannin varmuuteen liittämällä Trans Anatolian Pipeline -kaasuputken (TANAP) Adrianmeren kaasuputkeen (TAP); toistaa tukevansa Eurooppa-neuvoston ehdotusta itäistä Välimerta koskevasta monenvälisestä konferenssista ja korostaa, että vihreän kehityksen ohjelma ja energiasiirtymä voisivat tarjota tärkeitä mahdollisuuksia yhteistyöhön perustuvien, kestävien ja osallistavien energiaratkaisujen saavuttamiseksi itäisellä Välimerellä; kehottaa tekemään itäisestä Välimerestä todellisen katalysaattorin vihreän kehityksen ohjelman ulkoisessa ulottuvuudessa;
44. pitää valitettavana, että Kyproksen ongelmaa ei ole ratkaistu, ja korostaa, että asiaa koskevien YK:n turvallisuus­ neuvoston päätöslauselmien ja sovittujen puitteiden mukainen ratkaisu vaikuttaa myönteisesti Turkin suhteisiin EU:hun; vahvistaa näkemyksensä, että ainoa kestävä ratkaisu Kyproksen kysymykseen, myös sen ulkoisiin näkökohtiin, on oikeudenmukainen, kattava ja toteuttamiskelpoinen YK:n kehyksessä saavutettava ratkaisu, joka perustuu sellaiseen kahden yhteisön ja kahden alueen liittovaltioon, jolla on yksi kansainvälinen oikeushenkilöys, yksi suvereniteetti ja yksi kansalaisuus ja joka on poliittisesti yhdenvertainen, kuten YK:n asiaankuuluvissa turvallisuusneuvoston päätöslauselmissa on säädetty, kansainvälisen oikeuden mukaisesti ja unionin perustana olevia periaatteita kunnioittaen; pitää valitettavana, että Turkin hallitus on luopunut ratkaisulle sovitusta perustasta ja YK:n kehyksestä puolustaa yksin kahden valtion ratkaisua Kyproksessa; kehottaa Turkkia luopumaan tästä kahden valtion ratkaisua koskevasta ehdotuksesta, jota ei voida hyväksyä; kehottaa lisäksi Turkkia vetämään joukkonsa Kyproksesta ja pidättäytymään kaikista yksipuolisista toimista, jotka vahvistaisivat saaren pysyvää jakautumista, ja pidättymään toimista, joilla muutetaan demografista tasapainoa; tuomitsee Turkin ja Kyproksen alueiden, jotka eivät ole hallituksen valvonnassa, välisen niin kutsutun talous- ja rahoituspöytäkirjan allekirjoittamisen; tuomitsee sen, että Turkki rikkoo edelleen YK:n turvallisuusneuvoston päätöslauselmia 550 (1984) ja 789 (1992), joissa Turkkia kehotetaan siirtämään Varoshan alue laillisille asukkailleen YK:n väliaikaisen hallinnon alaisuudessa tukemalla Varoshan kaupungin avaamista yleisölle; katsoo, että tämä tilanne heikentää keskinäistä luottamusta ja siten mahdollisuutta aloittaa uudelleen suorat neuvottelut kokonaisvaltaisesta ratkaisusta Kyproksen ongelmaan; ilmaisee tässä yhteydessä vakavan huolensa viimeaikaisista uusista laittomista toimista Varoshan edustalla olevalla aidatulla alueella, jossa avataan uusi osa rantaa, sekä edellämainitusta äskettäin allekirjoitetusta talous- ja rahoituspöytäkirjasta, jonka avulla Turkki rahoittaa Varoshan jälleenrakennushankkeita; kehottaa Turkin hallitusta palaamaan vuoropuheluun, joka perustuu YK:n malliin, joka on ainoa toteuttamiskelpoinen tie kohti sovintoa; kehottaa käynnistämään uudelleen neuvottelut Kyproksen yhdistymisestä YK:n pääsihteerin suojeluksessa mahdollisimman pian ja jatkamaan siitä, mihin neuvottelut jäivät Crans-Montanan prosessissa vuonna 2017; kehottaa jälleen Turkkia noudattamaan velvoitettaan soveltaa rajoituksitta ja ilman syrjintää Ankaran sopimuksen lisäpöytäkirjan määräyksiä kaikkiin jäsenvaltioihin, kuten Kyproksen tasavaltaan; pitää valitettavana, että Turkki ei edelleenkään ole edistynyt suhteidensa normalisoinnissa Kyproksen tasavallan kanssa; korostaa, että yhteistyö on edelleen olennaisen tärkeää oikeus- ja sisäasioiden sekä ilmailulainsäädännön ja lentoliikennettä koskevan viestinnän aloilla kaikkien EU:n jäsenvaltioiden, myös Kyproksen tasavallan, kanssa;
45. kehottaa Turkkia antamaan Kyproksen turkkilaiselle yhteisölle tältä osin tarvittavaa tilaa toimia asemansa mukaisesti yhtenä saaren laillisena yhteisönä, joka on Kyproksen tasavallan perustuslain heille takaama oikeus; kehottaa komissiota tehostamaan toimiaan ottaa Kyproksen turkkilainen yhteisö mukaan muistuttaen, että he ovat Euroopan unionissa; kehottaa kaikkia osapuolia osoittamaan rohkeampaa lähestymistapaa yhteisöjen tuomiseksi yhteen; korostaa, että EU:n säännöstö on pantava täytäntöön koko saarella Kyproksen ongelman kokonaisvaltaisen ratkaisun jälkeen, ja korostaa samalla, että Kyproksen tasavalta on vastuussa sen toimien tehostamisesta, joilla helpotetaan kyproksenturkkilaisten yhteistyötä EU:n kanssa; antaa tunnustusta kateissa olevien henkilöiden kahden yhteisön komitean tärkeälle työlle ja toistaa arvostavansa sitä, että pandemian pahimman vaiheen jälkeen Turkki tarjoaa komitealle asteittain pääsyn asiaankuuluviin paikkoihin, myös sotilasalueille; kehottaa Turkkia tehostamaan toimiaan keskeisten tietojen toimittamiseksi sotilaallisista arkistoistaan sekä todistajien kuulemiseksi suljetuilla alueilla; kehottaa Turkkia tekemään yhteistyötä asianomaisten kansainvälisten organisaatioiden, erityisesti Euroopan neuvoston, kanssa, jotta ehkäistään ja torjutaan kulttuuriperinnön laitonta kauppaa ja tarkoituksellista tuhoamista;